钦定古今图书集成/理学汇编/文学典/第053卷 > 郎士元
## 钦定古今图书集成/理学汇编/文学典/第053卷 > 郎士元

按：《全唐诗话》：“士元字君胄，中山人。宝应中，选畿县官，
诏试中书，补渭南尉，历拾遗、郢州刺史。”

高仲武云：“士元员外河岳英奇，人伦秀异，自家刑国，
遂拥大名。右丞已后，与钱郎争长。自丞相以下，出使
作牧，二公无诗祖饯，时论鄙之。两公词体大约欲同，
就中郎公，稍更闲雅，近于康乐。如‘荒城背流水，远雁
入寒林’。”又“去鸟不知倦，远帆生暮愁。”又“萧条夜静边
风吹，独倚营门望秋月。”可齐衡古人，掩映时辈。又“暮
蝉不可听。落叶岂堪闻。”古人谓谢朓工于发端。比之
于今。有惭沮矣。